
1. [bookmark: _Toc27553203][bookmark: _Toc31616519]VISPĀRĪGA INFORMĀCIJA
1.1. Termini un saīsinājumi
1) Pasūtītājs vai LVM:
Akciju sabiedrība “Latvijas valsts meži’,
reģistrācijas numurs 40003466281,
juridiskā adrese: Vaiņodes iela 1, Rīga, LV – 1004, Latvija,
tālrunis (+371) 67610015, interneta adrese: www.lvm.lv,
e-pasta adreses: iepirkumi_kv@lvm.lv; lvm@lvm.lv,
Pasūtītāja pircēja profila adrese (URL): https://www.eis.gov.lv/EKEIS/Supplier/Organizer/349.
2) [bookmark: _Hlk110606325][bookmark: _Hlk219109852]Iepirkums – “Ražošanas telpu grīdas uzkopšanas iekārtas piegāde”, identifikācijas numurs: AS LVM_2026_99_P;
3) Komisija – iepirkuma komisija, kas izveidota ar LVM struktūrvienības LVM Sēklas un stādi direktora rīkojumu Iepirkuma organizēšanai;
4) Apakšuzņēmējs – pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei;
5) EIS – Elektronisko iepirkumu sistēmas e-konkursu apakšsistēma, kurā publicēta Iepirkuma dokumentācija: https://www.eis.gov.lv/EKEIS/Supplier/Procurement/176317;
6) EVIPD – Eiropas vienotais iepirkuma procedūras dokuments;
7) Iepirkuma līgums vai Līgums – iepirkuma rezultātā ar pretendentu, kuram piešķirtas līguma slēgšanas tiesības, noslēgts publisks piegādes līgums;
8) Nolikums – Iepirkuma nolikums;
9) Prece – atbilstoši Nolikuma 2.1. punktā noteiktajam Iepirkuma priekšmetam;
10) Piegādātājs – fiziskā vai juridiskā persona, šādu personu apvienība jebkurā to kombinācijā, kas piedāvā tirgū piegādāt preces vai sniegt pakalpojumus;
11) [bookmark: _Hlk124434516]PIL – Publisko iepirkumu likums;
12) Pretendents – Piegādātājs, kurš ir iesniedzis piedāvājumu;
13) PVN – pievienotās vērtības nodoklis;
14) VID – Valsts ieņēmumu dienests.
1.2. Iepirkuma metode – iepirkums PIL 9. panta kārtībā.
1.3. Informācijas sniegšana par Iepirkumu:
1.3.1. Ar Nolikumu un tā pielikumiem var iepazīties EIS.
1.3.2. Ja Pretendents ir laikus pieprasījis papildu informāciju par Nolikumā iekļautajām prasībām, Komisija to sniedz triju darbdienu laikā, bet ne vēlāk kā četras dienas pirms piedāvājuma iesniegšanas termiņa beigām. Sagatavoto papildu informāciju Komisija ievieto EIS. 
1.3.3. Informācijas apmaiņa starp Piegādātāju un Komisiju Iepirkuma ietvaros notiek latviešu valodā rakstiski EIS vai pa e-pastu.
1.3.4. Laikā no piedāvājumu atvēršanas līdz rezultātu paziņošanai Komisija nesniedz informāciju par piedāvājumu vērtēšanas procesu. 
1.3.5. Komisijas kontaktpersona – Komisijas loceklis Jānis Zvejnieks, tālr. +371 29395418.

2. IEPIRKUMA PRIEKŠMETS
2.1. Iepirkuma priekšmets ir ražošanas telpu grīdas uzkopšanas iekārtas piegāde LVM Sēklas un stādi Strenču kokaudzētavai, tai skaitā Preces uzstādīšana, Pasūtītāja personāla apmācība, garantijas laika servisa un ražotāja noteikto tehnisko apkopju nodrošināšana, atbilstoši tehniskajā specifikācijā (Nolikuma 2. pielikums) izvirzītajām prasībām un Iepirkuma līguma (Nolikuma 4. pielikums) noteikumiem.
2.2. CPV kods: 42999000-5 (Putekļu sūcēji un grīdu pulētāji, kas nav paredzēti izmantošanai mājsaimniecībās).
2.3. Iepirkuma priekšmets nav sadalīts daļās. 
2.4. Piedāvājumus jāiesniedz par visu Iepirkuma priekšmeta apjomu. Piedāvājuma varianti nav pieļaujami.
2.5. Līguma izpildes termiņš:
2.5.1. Preces piegāde, uzstādīšana un Pasūtītāja personāla apmācība (divām personām) ne vēlāk kā četru mēnešu laikā no Līguma abpusējas parakstīšanas dienas;
2.5.2. Garantijas laika saistības un ražotāja noteiktās tehniskās apkopes garantijas laikā, lai nodrošinātu Preces atbilstošu ekspluatāciju, vismaz tehniskajā specifikācijā noteiktajā termiņā.
2.6. Līguma izpildes vieta: LVM Sēklas un stādi Strenču kokaudzētava: “Kociņi”, Trikātas pagasts, Valmieras novads, LV-4731.

3. PIEDĀVĀJUMA IESNIEGŠANAS UN ATVĒRŠANA
3.1. Piedāvājumu iesniedz elektroniski EIS Iepirkuma sadaļā līdz Iepirkumu uzraudzības biroja tīmekļvietnes paziņojumā par līgumu un EIS Iepirkuma sadaļā norādītajam piedāvājumu iesniegšanas termiņam.
3.2. [bookmark: _Hlk516148507]Piedāvājumus atver EIS ne ātrāk kā četras stundas pēc Nolikuma 3.1. punktā noteiktā termiņa iestāšanās.
3.3. Piedāvājumu atvēršanas procesam var sekot līdzi tiešsaistē EIS.
3.4. Ja piedāvājums ir šifrēts, Pretendents ne vēlāk kā 15 minūtes pēc piedāvājumu iesniegšanas termiņa beigām iesniedz Komisijai elektronisko atslēgu ar paroli šifrētā dokumenta atvēršanai vai pats atšifrē piedāvājumu (EIS ievada derīgu elektronisko atslēgu un paroli).
3.5. Pēc piedāvājumu atvēršanas sanāksmes beigām EIS ir pieejams EIS izveidots Pretendentu un to iesniegto piedāvājumu cenu apkopojums.
3.6. Ārpus EIS e-konkursu apakšsistēmas iesniegtu piedāvājumu Komisija atzīs par neatbilstošu un noraidīs.
4. PRETENDENTU ATLASES PRASĪBAS, TEHNISKAIS PIEDĀVĀJUMS, FINANŠU PIEDĀVĀJUMS, PRETENDENTU IZSLĒGŠANAS IEMESLI, IESNIEDZAMIE DOKUMENTI UN VĒRTĒŠANAS KĀRTĪBA
	Nr. p.k.
	PRETENDENTU ATLASES PRASĪBAS

	4.1. 
	Prasības dalībai Iepirkumā
	Iesniedzamie dokumenti un vērtēšanas kārtība

	4.1.1. 
	Pretendents piekrīt dalībai Iepirkumā atbilstoši Nolikuma prasībām.
	Pieteikums, kas izstrādāts atbilstoši Nolikuma 1. pielikuma veidnei.
Pieteikumu paraksta persona, kurai publiski reģistrētas pretendenta pārstāvības tiesības vai pilnvarota persona, šādā gadījumā piedāvājumā jāiekļauj dokuments, kas apliecina attiecīgās personas pārstāvības (paraksta) tiesības.

	4.1.2. 
	Pretendents ir reģistrēts Latvijas Republikas Uzņēmumu reģistra Komercreģistrā vai citā Pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs atbilstoši Pretendenta reģistrācijas valsts normatīvo aktu prasībām.
Prasība attiecas arī uz visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus).
	a) Par Pretendenta reģistrācijas faktu Latvijas Republikas Uzņēmumu reģistrā Komisija pārliecinās publiskojamo datu bāzē “Lursoft” tīmekļvietnē: https://www.lursoft.lv/.
b) Ārvalstī reģistrēts Pretendents iesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas tīmekļvietnes adresi, kurā Pasūtītājs var pārliecināties par Pretendenta atbilstību minētajai prasībai.

	4.1.3.
	Pretendenta pārstāvim, kas parakstījis piedāvājuma dokumentus, ir pārstāvības tiesības.
Ja Pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikumu paraksta katras personas, kas iekļauta piegādātāju apvienībā, pārstāvis ar pārstāvības tiesībām.
	Par personas tiesībām pārstāvēt pretendentu Komisija pārliecinās publiskojamo datu bāzē “Lursoft” tīmekļvietnē: https://www.lursoft.lv/.

Ja piedāvājumu paraksta Pretendenta pilnvarota persona, piedāvājumā iekļauj dokumentu, kas apliecina attiecīgās personas pārstāvības tiesības.

	4.1.4.
	Pretendents var balstīties uz citu personu iespējām, ja šī persona sniegs pakalpojumus, kuru izpildei attiecīgās iespējas ir nepieciešamas, neatkarīgi no savstarpējo attiecību tiesiskā rakstura. 
	Personas, uz kuras tehniskajām un profesionālajām iespējām Pretendents balstās, rakstisks apliecinājums vai vienošanās par piedalīšanos Iepirkumā, kā arī apliecinājums vai vienošanās nodot Pretendenta rīcībā Iepirkuma līguma izpildei nepieciešamos resursus gadījumā, ja ar Pretendentu noslēdz Iepirkuma līgumu, norādot kādi resursi un kādā veidā nodos Iepirkuma līguma izpildei.

	4.1.5.
	Ja piedāvājumu iesniedz piegādātāju apvienība vai personālsabiedrība, piedāvājuma dokumentus paraksta atbilstoši piegādātāju savstarpējās vienošanās noteikumiem.
10 darbdienu laikā pēc paziņojuma par Iepirkuma līguma slēgšanas tiesību piešķiršanu saņemšanas piegādātāju apvienība pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu.
	Starp piegādātāju apvienības dalībniekiem vai personālsabiedrības biedriem noslēgta vienošanās, kas ir juridiski saistoša visiem piegādātāju apvienības dalībniekiem vai personālsabierības biedriem.
Vienošanās iekļauj šādu informāciju:
1. piegādātāju apvienības dibināšanas mērķis un vienošanās spēkā esamības termiņš;
1. katra apvienības dalībnieka paredzamā Iepirkuma līguma daļa, tiesības un pienākumi;
1. informācija par piegādātāju apvienības vadošo dalībnieku;
1. pilnvarojums dalībniekam vai personai, kura Iepirkumā tiesīga rīkoties visu apvienības dalībnieku vārdā;
1. apliecinājums, ka 10 darbdienu laikā pēc paziņojuma par Līguma slēgšanas tiesību piešķiršanu piegādātāju apvienība izveidosies pēc savas izvēles atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu.

	4.1.6.
	Pretendents norāda visus Apakšuzņēmējus, kuru sniedzamo pakalpojumu vērtība ir vismaz 10 000 EUR,  un tiem nododamās Iepirkuma līguma daļas.
	1. Apakšuzņēmēju saraksts, aizpildot pieteikumu saskaņā ar Nolikuma 1. pielikuma veidni;
1. Apakšuzņēmēja apliecinājums saskaņā ar Nolikuma 5. pielikuma veidni.


	4.1.7.
	Pretendents var iesniegt EVIPD kā sākotnējo pierādījumu atbilstībai Nolikuma 6.1. punktā noteiktajām pretendentu atlases prasībām. EVIPD ir pieejams aizpildīšanai EIS tīmekļvietnē izveidotajā rīka adresē: http://espd.eis.gov.lv/.
	a) EVIPD Pretendents iesniedz par katru piegādātāju apvienības vai personālsabiedrības dalībnieku vai biedru, kā arī par katru norādīto Apakšuzņēmēju, kura sniedzamo pakalpojumu vērtība ir vismaz 10 000 euro. Pretendents un katrs piegādātāju apvienības vai personālsabiedrības dalībnieks vai biedrs, kā arī Apakšuzņēmējs, kura sniedzamo pakalpojumu vērtība ir vismaz 10 000 euro, aizpilda visas EVIPD sadaļas;
b) Pretendents var iesniegt Pasūtītājam EVIPD, kas iesniegts citā iepirkuma procedūrā, ja apliecina, ka tajā iekļautā informācija ir pareiza.

	4.2. 
	Prasības pretendenta tehniskajām un profesionālajām  spējām
	Iesniedzamie dokumenti un vērtēšanas kārtība

	4.2.1. 
	Pretendentam ir ražotāja autorizācija  veikt piedāvātās preces piegādi, uzstādīšanu un garantijas servisa nodrošināšanu, vai Pretendents iesniedzis citu Preces legālas izcelsmes un garantijas saistību nodrošināšanas apliecinājumu. 
	Ražotāja vai ražotāja autorizēta pārstāvja izdota autorizācijas vēstule vai cits līdzvērtīgs dokuments, kas apliecina Pretendenta tiesības piegādāt, uzstādīt un nodrošināt garantijas servisu piedāvātajai precei. 

Ražotāja vai autorizēta pārstāvja izsniegto autorizācijas dokumentu Pretendents var aizstāt ar apliecinājumu par  preces legālu iegādi un garantijas saistību nodrošināšanu.

	
4.3.
	TEHNISKAIS PIEDĀVĀJUMS

	
	Tehniskā piedāvājuma prasības
	Iesniedzamie dokumenti

	4.3.1.
	Pretendents spēj piegādāt tehniskajai specifikācijai un Iepirkuma līguma  noteikumiem atbilstošu Preci.

	Tehniskais piedāvājums, kas izstrādāts atbilstoši Nolikuma 2. pielikuma veidnei, norādot detalizētu piedāvātās Preces aprakstu - Tehniskajā piedāvājumā nav pieļaujams pārkopēt kolonnas „Pasūtītāja prasības” kolonnā „Pretendenta piedāvājums”, kā arī nav pieļaujams kolonnu „Pretendenta piedāvājums” aizpildīt, norādot tikai „atbilst”, „tiek nodrošināts”, “nodrošinām” u.tml. vispārīgas piedāvāto preci neraksturojošas frāzes.
Gadījumā, ja pretendents savā piedāvājumā piedāvā izmantot ekvivalentus (aizstāt Iepirkuma dokumentācijā norādīto preci ar līdzvērtīgu (ekvivalentu) vai labāku), pretendentam piedāvājumam jāpievieno atsauce uz preces ražotāja vai oficiālā izplatītāja interneta mājas lapu, kurā pieejama visa tehniskā informācija par piedāvājumā iekļauto alternatīvo preci vai pievieno to piedāvājumam. 
Informācija jāsniedz tādā apjomā, lai pasūtītājs varētu pārliecināties par piedāvātās preces atbilstību Iepirkuma tehniskajā specifikācijā izvirzītajām prasībām. Informācijai jābūt pieejamai latviešu valodā.

	4.3.2.
	Pretendentam iepirkuma līguma darbības laikā jānodrošina garantijas remonta un tehnisko apkopju veikšanas serviss. Servisam jānodrošina piedāvātās Preces obligātās tehniskās apkopes un garantijas remontdarbi garantijas periodā atbilstoši ražotāja noteiktajiem standartiem un intervāliem.
	Pretendentam piedāvājumā jāiesniedz tehniskās apkopes grafiks/plāns (norādot veicamo apkopju periodu/motorstundu intervālus un to saturu), informāciju par garantijas apkalpošanas servisu (nosaukums, adrese, kontakttālrunis), aprēķinātās izmaksas, kas saistītas ar tehnisko apkopju veikšanu, tai skaitā, katras apkopes darba izmaksas, izmaksas par transportu no servisa līdz iekārtas atrašanās vietai (Strenču kokaudzētavai), ja tās netiek iekļautas apkopes izmaksās atsevišķi.
Tehniskās apkopes un servisa pieejamība un izmaksas netiek vērtētas kā daļa no izvērtēšanas kritērija, taču ir obligāta prasība. Piedāvājumi, kuros netiek iekļauta prasītā informācija vai netiek nodrošināts serviss garantijas laikā, var tikt atzīti par neatbilstošiem iepirkuma priekšmeta prasībām.

	4.4.
	FINANŠU PIEDĀVĀJUMS

	
	Finanšu piedāvājuma prasības
	Iesniedzamie dokumenti un vērtēšanas kārtība

	4.4.1.
	Finanšu piedāvājumā norādītajās vienības cenās iekļauj visas ar iepirkuma priekšmetu saistītās izmaksas, tai skaitā preces, darbaspēka, transporta, sakaru izmaksas, nodokļus un nodevas, izņemot PVN, netieši saistītās izmaksas un iespējamos riskus, kas saistīti ar tirgus cenu svārstībām Iepirkuma līguma izpildes laikā.  Papildu izmaksas, kas nav iekļautas aprēķinos un norādītas finanšu piedāvājumā, netiks ņemtas vērā, slēdzot Līgumu un tā darbības laikā.
	Finanšu piedāvājums, kas izstrādāts atbilstoši Nolikuma 3. pielikuma veidnei.
EIS ievadlaukā norāda aprēķināto piedāvāto kopējo līgumcenu EUR bez PVN.
Neskaidrību gadījumā starp EIS ievadlaukā un finanšu piedāvājumā norādīto cenu noteicošā ir finanšu piedāvājumā norādītā cena.



	4.4.2.
	Visas finanšu piedāvājuma cenas norāda EUR, neieskaitot PVN, ar divām decimālajām zīmēm aiz komata. 
	Ja Pretendents nav norādījis divas decimālzīmes aiz komata, Komisija uzskata, ka nenorādītās decimālzīmes ir nulle.

	4.4.3.
	Pretendents var iesniegt tikai vienu finanšu piedāvājumu par visu iepirkuma priekšmeta apjomu.
	

	4.5. 
	PRETENDENTU IZSLĒGŠANAS IEMESLI

	
	Pretendentu izslēgšanas iemesli
	Vērtēšanas kārtība

	4.5.1.
	Uz Pretendentu attiecināmi PIL 9. panta astotajā daļā (PIL 42. panta otrās daļas 1., 2., 3., 4. un 11. punktā) noteiktie pretendentu izslēgšanas iemesli.
Šajā punktā minētie izslēgšanas iemesli attiecas arī uz jebkuru no šādām personām:
1) uz personālsabiedrības biedru, ja Pretendents ir personālsabiedrība;
2) uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai Iepirkuma dokumentos noteiktajām prasībām;
3) uz Pretendenta norādīto Apakšuzņēmēju, kura sniedzamo pakalpojumu vērtība ir vismaz 10 000 euro.
	a) Pasūtītājs izslēdz Pretendentu no turpmākās dalības Iepirkumā saskaņā ar PIL 42. panta noteikumiem un izvērtē Pretendenta iesniegto pieteikumu, kas izstrādāts atbilstoši Nolikuma 1. pielikuma veidnei, ja uz Pretendentu attiecināms kāds no PIL 42. panta otrās daļas 1., 2., 3., 4. un 11. punktā noteiktajiem pretendentu izslēgšanas iemesliem.
b) PIL 42. un 43. pantā noteiktajā kārtībā un izvērtē Pretendenta iesniegtos pierādījumus uzticamības atjaunošanai, ja uz Pretendentu attiecināms kāds no PIL 42. panta otrās daļas 1., 4. un 11. punktā paredzētajiem pretendentu izslēgšanas iemesliem.

	4.5.2.
	Uz Pretendentu attiecināmi Starptautisko un Latvijas Republikas nacionālo sankciju likuma 11.¹ panta pirmajā daļā noteiktās starptautiskās vai nacionālās sankcijas.
	Starptautisko un Latvijas Republikas nacionālo sankciju likuma 11.¹ panta pirmajā, trešajā, ceturtajā daļā noteiktajā kārtībā.



5. PRASĪBAS PIEDĀVĀJUMA IESNIEGŠANAI UN NOFORMĒJUMAM
Pretendents izstrādā un iesniedz piedāvājumu EIS šādā kārtībā:
5.1. aizpilda Nolikumam pievienotās veidnes atbilstoši Nolikuma prasībām (Microsoft Office 2010 vai jaunākas programmatūras versija) un EIS norādītajam elektroniskā dokumenta formātam (DOCX, ODT, XLSX, PDF u.c.);
5.2. Pretendents atbild par sagatavoto un EIS pievienoto datņu atvēršanas un nolasīšanas iespējām. Ja Pasūtītājs nevarēs atvērt un nolasīt pievienoto dokumentu, ja būs pievienota neaizpildīta veidne vai cits neatbilstošs dokuments, Komisija atkarībā no trūkuma nozīmīguma saskaņā ar PIL var lemt par piedāvājuma neatbilstību Nolikuma noteikumiem un Pretendenta piedāvājuma noraidīšanu un tālāku nevērtēšanu;
5.3. Pretendents izstrādā piedāvājumu, neapdraudot EIS darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja Komisija konstatē šādu gadījumu vai ja piedāvājums ir šifrēts un nav atšifrēts līdz piedāvājumu atvēršanas brīdim, un nav atverams, Komisija neizskata Pretendenta piedāvājumu un noraida Pretendenta piedāvājumu;
5.4. visus piedāvājumu veidojošos dokumentus Pretendents izstrādā elektroniski latviešu valodā un noformē saskaņā ar Dokumentu juridiskā spēka likumu un Elektronisko dokumentu likumu;
5.5. dokumentiem svešvalodā (piemēram, ārvalstu publisko reģistru izsniegtie dokumenti) Pretendents pievieno Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents;
5.6. izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu;
5.7. piedāvājumu paraksta persona, kurai ir publiski reģistrētas pārstāvības tiesības vai pilnvarotā persona. Ja piedāvājumu paraksta Pretendenta pilnvarotā persona, piedāvājumā iekļauj dokumentu, kas apliecina attiecīgās personas pārstāvības (paraksta) tiesības;
5.8. Pretendents paraksta piedāvājumu ar drošu elektronisko parakstu vai ar piedāvāto EIS parakstu. Ja Pretendents ir ārvalstnieks un piedāvājums vai kāds no piedāvājuma dokumentiem parakstīts ar drošu elektronisko parakstu, Pretendents norāda vietni (saiti), kur ir iespējams bez maksas un bez speciālas programmas uzstādīšanas uz datora verificēt (pārbaudīt) paraksta īstumu;
5.9. Pretendents ar vienu drošu elektronisko parakstu vai ar EIS piedāvāto elektronisko parakstu var parakstīt visus piedāvājuma dokumentus kā vienu kopumu;
5.10. ārvalsts iestāžu izdoto dokumentu īstuma apliecināšanu nosaka vairākas konvencijas un starpvalstu līgumi, kā arī Dokumentu legalizācijas likums un Publisku dokumentu legalizācijas noteikumi. Informāciju skatīt Latvijas Republikas Ārlietu ministrijas tīmekļvietnē: http://www.mfa.gov.lv/konsulara-informacija/dokumentu-apliecinasana-ar-apostille-un-legalizacija.

6. PIEDĀVĀJUMU VĒRTĒŠANAS KĀRTĪBA
6.1. Komisija slēgtā sēdē izvērtē iesniegto piedāvājumu noformējumu, veic Pretendentu atlasi, piedāvājumu atbilstības pārbaudi, pretendentu izslēgšanas iemeslu pārbaudi un lemj par Iepirkuma līguma slēgšanas tiesību piešķiršanu.
6.2. Piedāvājumu noformējuma pārbaude
6.2.1. Komisija izvērtē, vai piedāvājums sagatavots un noformēts atbilstoši Nolikuma 5. punktā noteiktajām piedāvājuma noformējuma prasībām un pieņem attiecīgu lēmumu.
6.2.2. Komisija publiskojamo datu bāzē “Lursoft” tīmekļvietnē: https://www.lursoft.lv/ pārliecinās par Pretendenta, tajā skaitā piegādātāju apvienības dalībnieku, personālsabiedrības biedru, piesaistīto Apakšuzņēmēju, pārstāvības tiesībām un pārstāvības apjomu.
6.2.3. Konstatējot atkāpes no Nolikuma 5. punktā noteiktajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un lemj par turpmāku piedāvājuma vērtēšanu. Būtiska piedāvājuma noformējuma neatbilstība Nolikuma prasībām ir pamats Pretendenta piedāvājuma noraidīšanai.
6.2.4. Komisija noraida Pretendenta piedāvājumu, ja:
6.3.4.1. iesniegtais piedāvājums ir bojāts vai nav atverams;
6.3.4.2. konstatē Nolikuma 5.3. punktā noteikto gadījumu;
6.3.4.3.iesniegtais piedāvājums ir šifrēts un Pretendents ne vēlāk kā 15 minūtes pēc piedāvājuma iesniegšanas termiņa beigām neatšifrē iesniegto piedāvājumu (EIS neievada derīgu elektronisko atslēgu un paroli);
6.3.4.4. nav iesniegti Nolikuma 5.4. punktā noteiktie piedāvājumu veidojošie dokumenti.

6.4. Pretendentu kvalifikācijas  un piedāvājumu atbilstības pārbaude
6.4.1. Komisija izvērtē Pretendentu atbilstību Nolikuma 4.2. punktā noteiktajām kvalifikācijas prasībām un piedāvājuma atbilstību Nolikuma 4.3. punktā noteiktajām prasībām.
6.4.2. Komisija noraida Pretendenta piedāvājumu, ja Pretendents neatbilst Nolikuma 4.2. punktā noteiktajām prasībām vai piedāvājums neatbilst Nolikuma 4.3. punktā noteiktajām prasībām, vai Pretendents nesniedz Nolikumā noteikto informāciju. 
6.5. Finanšu piedāvājuma vērtēšana
6.5.1. Komisija izvērtē, vai Pretendenta finanšu piedāvājums izstrādāts atbilstoši Nolikuma 4.4. punktā noteiktajām finanšu piedāvājuma prasībām, un noraida Pretendenta piedāvājumu, ja:
6.5.1.1. Pretendents iesniedz vairākus finanšu piedāvājumus;
6.5.1.2. Pretendents iesniedz piedāvājumu par nepilnu Iepirkuma priekšmeta apjomu;
6.5.1.3. Pretendents finanšu piedāvājuma sagatavošanā neievēro Nolikuma 4.4. punktā noteikto kārtību.
6.5.2. Ja pretendents nav iesniedzis finanšu piedāvājuma izvērtēšanai visus Nolikumā pieprasītos dokumentus vai iesniegtie dokumenti neatbilst Nolikumā izvirzītajām prasībām, tas tiek izslēgts no turpmākās dalības Iepirkumā kā neatbilstošs Nolikumā izvirzītajām prasībām.
6.5.3. Piedāvājumu vērtēšanas laikā Komisija pārbauda, vai finanšu piedāvājumā nav aritmētisko kļūdu, PIL 41. panta devītās daļas kārtībā. Ja pasūtītājs konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.
6.5.4. PIL 53. pantā noteiktajā kārtībā Komisija pārbauda, vai piedāvājums Iepirkumā nav nepamatoti lēts.
6.6. Pretendenta, kuram būtu piešķiramas Iepirkuma īguma slēgšanas tiesības, noteikšana
6.6.1. [bookmark: _Ref132871759]Komisija izveido piedāvājumu vērtēšanas tabulu un izvēlas saimnieciski visizdevīgāko piedāvājumu, vērtējot Preces cenas un kritērijiem, kas saistīti ar Preces ilgmūžību un energoefektivitāti. Vērtēšanā iegūto punktu kopsummu nosaka ar precizitāti divas decimālzīmes aiz komata. Par saimnieciski visizdevīgāko piedāvājumu Komisija atzīst piedāvājumu, kas novērtēts ar visaugstāko punktu skaitu kopsummu. Maksimāli iespējamā skaitliskā vērtība ir 100 punkti (D = A + B + C  (kopējais vērtējamo kritēriju punktu skaits)).
6.6.2. Saimnieciski visizdevīgākā piedāvājuma noteikšanas kritēriji:

	Kritērijs
	Piedāvājumu vērtēšanas kritēriji
	Maksimālā skaitliskā vērtība (punktos)

	A
	Cena - piedāvātās grīdas uzkopšanas iekārtas cena – euro, neieskaitot PVN
	70

	B
	Ilgmūžība - akumulatora dzīves cikls (pilnu uzlādes (līdz 100 %) un izlādes ciklu skaits līdz akumulatora kapacitātes samazinājumam līdz 80 % no sākotnējās) – uzlādes - izlādes ciklu skaits
	20

	C
	Energoefektivitāte - elektroenerģijas patēriņš uz uzkoptās platības vienību, strādājot apkurināmā telpā uz līdzenas betona grīdas - (kWh/1000m2)
	10

	D
	Kopā
	100



6.6.3. Saimnieciski izdevīgākā piedāvājuma aprēķina algoritms:
	Kritērijs
	Punktu piešķiršanas kārtība

	A – Cena - piedāvātās grīdas uzkopšanas iekārtas cena - euro, neieskaitot PVN – maksimāli iegūstami 70 punkti
	Maksimālo punktu skaitu – 70 punktus, piešķir piedāvājumam ar viszemāko piedāvāto grīdas uzkopšanas iekārtas  cenu.
Pārējiem piedāvājumiem punktus aprēķina pēc šādas formulas:
A = (Azem / Apied)  x 70
(Azem – viszemākā piedāvātā grīdas uzkopšanas iekārtas  cena; Apied – vērtējamā piedāvājuma piedāvātā  grīdas uzkopšanas iekārtas cena; 70 – kritērija maksimālā skaitliskā vērtība)

	B – Ilgmūžība – akumulatora dzīves cikls  pilnu uzlādes (līdz 100 %) un izlādes ciklu skaits līdz akumulatora kapacitātes samazinājumam līdz 80 % no sākotnējās – uzlādes- izlādes ciklu skaits - maksimāli iegūstami 20 punkti
	Maksimālo punktu skaitu – 20 punktus, piešķir piedāvājumam ar vislielāko piedāvāto uzlādes-izlādes ciklu skaitu.
Pārējiem piedāvājumiem punktus aprēķina pēc šādas formulas:
A = (Aliel / Apied)  x 20
(Aliel – vislielākais piedāvātais uzlādes-izlādes ciklu skaits no visām pretendentu piedāvātajām grīdas uzkopšanas iekārtām; Apied – vērtējamā piedāvājuma uzlādes-izlādes ciklu skaits; 20 – kritērija maksimālā skaitliskā vērtība)

	C – Energoefektivitāte - elektroenerģijas patēriņš uz uzkoptās platības vienību, strādājot apkurināmā telpā uz līdzenas betona grīdas - (kWh/1000m2) – maksimāli iegūstami 10 punkti
	Maksimālo punktu skaitu – 10 punktus, piešķir piedāvājumam ar viszemāko piedāvāto elektroenerģijas patēriņu (kWh/1000m2).
Pārējiem piedāvājumiem punktus aprēķina pēc šādas formulas:
A = (Azem / Apied)  x 10
(Azem – zemākais piedāvātais elektroenerģijas patēriņš no visām pretendentu piedāvātajām grīdas uzkopšanas iekārtām; Apied – faktiskais piedāvātais grīdas uzkopšanas iekārtas elektroenerģijas patēriņš konkrētajam pretendentam; 10 – kritērija maksimālā skaitliskā vērtība)



6.6.4. Katrs kritērijs tiek vērtēts atbilstoši punktu piešķiršanas kārtībai. 
6.6.5. Iegūtos punktus kritērijos noapaļo līdz diviem cipariem aiz komata (piemēram, ja iegūts punktu skaits „5,125” – to noapaļo uz „5,13”, ja iegūts punktu skaits „5,124” – to noapaļot uz „5,12”).
6.6.6. Ja Komisija konstatē, ka vismaz divu piedāvājumu novērtējums ir vienāds, tas ir – vismaz divi piedāvājumi novērtēti kā saimnieciski visizdevīgākie, tad Komisija Iepirkuma līguma slēgšanas tiesības piešķir pretendentam, kurš ieguvis lielāko punktu skaitu kritērijā “B” (Ilgmūžība).
6.6.7. Ja Komisija konstatē, ka arī kritērijā “B” (Ilgmūžība) pretendentu piedāvājumu novērtējums ir vienāds, tad Komisija Iepirkuma līguma slēgšanas tiesības piešķir pretendentam, kurš ieguvis lielāko punktu skaitu kritērijā “C” (Energoefektivitāte).
6.6.8. Ja Komisija konstatē, ka arī kritērijā “C” (Energoefektivitāte) pretendentu piedāvājumu novērtējums ir vienāds, tad Komisija uzvarētāja noteikšanai veiks izlozi. Par izlozes norisi tiešsaistes videokonferences platformā “Microsoft Teams” (datumu un laiku), katrs izlozes dalībnieks (pretendents) tiks informēts, nosūtot tam elektroniski vēstuli ar uzaicinājuma saiti. Pretendentam ir tiesības, bet ne pienākums piedalīties izlozē. Ja pretendents nepiedalīsies izlozē, tad viņam nav tiesības celt iebildumus par notikušās izlozes rezultātiem.
6.6.9. Piedāvājumu izvērtēšana pēc Nolikuma 6.6.1. punktā noteiktā piedāvājuma izvēles kritērija tiks veikta tikai to pretendentu piedāvājumiem, kuri atzīti par atbilstošiem Nolikuma prasībām un nav noraidīti.
6.6.10. Komisija pārbauda, vai uz Pretendentu, kuram būtu piešķiramas Iepirkuma līguma slēgšanas tiesības, neattiecas Nolikuma 4.5. punktā noteiktie izslēgšanas iemesli, pārbaudi veicot Publisko iepirkumu likuma 42. pantā un 43. pantā noteiktajā kārtībā, kā arī publiski pieejamajās sankciju datubāzēs.

7. LĒMUMA PIEŅEMŠANA PAR IEPIRKUMA LĪGUMA SLĒGŠANAS TIESĪBU PIEŠĶIRŠANU
7.1. Komisija lemj par Iepirkuma līguma slēgšanas tiesību piešķiršanu Pretendentam, kuram atbilstoši Komisijas lēmumam būtu piešķiramas Iepirkuma līguma slēgšanas tiesības (Nolikuma 6.6. punkts) un uz kuru neattiecas Nolikuma 4.5. punktā noteiktie Pretendentu izslēgšanas iemesli.
7.2. Ja izraudzītais Pretendents atsakās slēgt Iepirkuma līgumu ar Pasūtītāju, Komisija pieņem lēmumu slēgt Iepirkuma līgumu ar nākamo Pretendentu, kurš piedāvājis saimnieciski visizdevīgāko piedāvājumu, vai pārtraukt Iepirkumu, neizvēloties nevienu piedāvājumu.
7.3.   Par atteikšanos slēgt Iepirkuma līgumu ar Pasūtītāju uzskatāmi šādi gadījumi:
7.3.1. Pretendents rakstiski paziņo Komisijai par iesniegtā piedāvājuma atsaukšanu;
7.3.2. Pretendents, Pasūtītāja paziņojumā par Iepirkuma līguma slēgšanu norādītajā termiņā, kas nav garāks par piecām darba dienām, neatsūta Pasūtītājam ar drošu elektronisko parakstu (ar laika zīmogu), no savas puses, parakstītu Iepirkuma līgumu. Šādā gadījumā Pasūtītāja parakstītais Iepirkuma līgums nestājas spēkā;
7.3.3. Nolikuma 9.4. punktā noteiktais gadījums;
7.3.4. Pretendents neiesniedz Nolikuma 4.1.5. punktā noteikto dokumentu.
7.5.    Pasūtītājs triju darbdienu laikā pēc Nolikuma 7.1. punktā noteiktā lēmuma pieņemšanas vienlaikus informē visus Pretendentus par Komisijas pieņemto lēmumu attiecībā uz Iepirkuma līguma slēgšanu, nosūtot informāciju elektroniski, izmantojot drošu elektronisko parakstu, uz Pretendenta pieteikumā norādīto elektroniskā pasta adresi.

8. IEPIRKUMA LĪGUMS
8.1. Iepirkuma līgums (Nolikuma 4. pielikums) nosaka visas tiesiskās attiecības starp Pasūtītāju un Pretendentu (piegādātāju) attiecībā uz Iepirkuma priekšmetu, Iepirkuma līguma izpildes kārtību, kā arī Pušu savstarpējās tiesības un pienākumus.
8.2. Pasūtītājs savā pircēja profilā EIS publicē noslēgto Iepirkuma līgumu un tā grozījumus PIL noteiktajā apjomā.
8.3. Pretendenta finanšu piedāvājumā norādītā piedāvātā cena Iepirkuma līguma noslēgšanas gadījumā ir līgumcena.
8.4. [bookmark: _Hlk129178100]Ja Iepirkums līgums slēdzama ar fizisku personu, kura nav reģistrējusies VID kā saimnieciskās darbības veicēja, fiziskai personai ir pienākums pirms Iepirkums līguma noslēgšanas reģistrēties VID kā nodokļu maksātājai – saimnieciskās darbības veicējai. Reģistrācijas fakta neapliecināšanu Pasūtītājs uzskata par atteikšanos noslēgt Iepirkums līgumu.
8.5. Pretendentam pirms Iepirkuma līguma noslēgšanas ir tiesības lūgt aizstāt šķīrējtiesas klauzulu, aizstājot ar strīdu atrisināšanu Latvijas Republikas tiesā.
8.6. Iepirkuma līguma izpildes laikā pusēm, Iepirkuma līgumā noteiktajā kārtībā vienojoties, ir tiesības veikt grozījumus Iepirkuma līgumā, ievērojot Publisko iepirkumu likuma noteikumus.
8.7. Ja Pretendents atsakās slēgt Iepirkuma līgumu ar Pasūtītāju vai Pasūtītāja paziņojumā par Iepirkuma līguma slēgšanu noteiktajā termiņā nenoslēdz Iepirkuma līgumu, Komisijai ir tiesības pieņemt pamatotu lēmumu slēgt Iepirkuma līgumu ar Pretendentu, kuram nākamajam būtu piešķiramas Iepirkuma līguma slēgšanas tiesības Iepirkumā vai pieņemt lēmumu pārtraukt Iepirkumu, neizvēloties nevienu piedāvājumu. Ja nākamais izraudzītais Pretendents atsakās slēgt Iepirkuma līgumu, Komisija pieņem lēmumu pārtraukt Iepirkumu, neizvēloties nevienu piedāvājumu.

9. KOMISIJAS TIESĪBAS UN PIENĀKUMI
9.1. Komisijai ir tiesības:
9.1.1. jebkurā Iepirkuma stadijā izslēgt Pretendentu no turpmākās dalības Iepirkumā un noraidīt Pretendenta piedāvājumu, ja konstatē Nolikumā noteiktus Pretendenta izslēgšanas vai piedāvājuma noraidīšanas apstākļus;
9.1.2. piedāvājumu noformējuma pārbaudē, pretendentu atlasē, piedāvājumu atbilstības pārbaudē un piedāvājumu vērtēšanā nepieciešamības gadījumā pieaicināt ekspertu ar padomdevēja tiesībām. Eksperta vērtējums nav saistošs Komisijai;
9.1.3. pieprasīt, lai Pretendents precizē informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei vai piedāvājumu vērtēšanai;
9.1.4. pieprasīt Pretendentam uzrādīt dokumenta oriģinālu vai iesniegt apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu;
9.1.5. piešķirt Iepirkuma līguma slēgšanas tiesības, izbeigt vai pārtraukt Iepirkumu, neizvēloties nevienu piedāvājumu;
9.1.6. Pretendentu kvalifikācijas atbilstības (tehnisko un profesionālo spēju) pārbaudi veikt tikai tiem Pretendentiem, kuriem būtu piešķiramas Iepirkuma līguma slēgšanas tiesības.
9.2. Komisijai ir pienākumi:
9.2.1. nodrošināt visiem ieinteresētajiem piegādātājiem pieejamību informācijai par sniegto papildu informāciju par Nolikumu;
9.2.2. pēc ieinteresētā piegādātāja pieprasījuma sniegt papildu informāciju par Nolikumu;
9.2.3. vērtēt Pretendentus un to iesniegtos piedāvājums saskaņā ar PIL un Nolikumu;
9.2.4. piedāvājumu vērtēšanas laikā līdz Iepirkuma rezultātu paziņošanai nesniegt informāciju par vērtēšanas procesu.

10. PRETENDENTA TIESĪBAS UN PIENĀKUMI
10.1. Pretendentam ir tiesības:
10.1.1. līdz piedāvājumu iesniegšanas termiņa beigām grozīt vai jebkurā Iepirkuma stadijā atsaukt iesniegto piedāvājumu, rakstiski par to paziņojot Komisijai;
10.1.2. pieprasīt papildu informāciju par Nolikumu atbilstoši Nolikuma 3.4. un 3.5. punkta noteikumiem;
10.1.3. sekot līdzi piedāvājumu atvēršanas procesam EIS sadaļā “Atvēršana”;
10.1.4. piedāvājumā noteikt, kura no piedāvājumā ietvertās informācijas ir komercnoslēpums vai konfidenciāla informācija, pamatojoties uz PIL 14. panta otro daļu, un Pasūtītājam to nebūs tiesības atklāt citiem Pretendentiem.
10.2. Pretendentam ir pienākumi:
10.2.1. izstrādāt piedāvājumu atbilstoši Nolikuma noteikumiem, tajā skaitā aizpildīt Nolikumam pievienoto pieteikuma veidni (Nolikuma 1. pielikums). Ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu;
10.2.2. nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
10.2.3. Komisijas noteiktajā termiņā sniegt atbildes uz Komisijas pieprasījumu par piedāvājumā ietvertās informācijas izskaidrošanu vai papildināšanu, vai Pretendenta un tā piedāvājuma atbilstību Nolikuma prasībām;
10.2.4. ja Pretendents ir piegādātāju apvienība un tam piešķirtas Iepirkuma līguma slēgšanas tiesības, pirms Iepirkuma līguma slēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu;
10.2.5. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Iepirkuma rezultātiem;
10.2.6. pastāvīgi sekot EIS publicētajai informācijai par Iepirkumu.

11. FIZISKO PERSONU DATU APSTRĀDES NOTEIKUMI
11.1. Noteikumi nosaka fizisko personu datu apstrādes kārtību gadījumos, kad attiecināma Eiropas Parlamenta un Padomes 2016. gada 27. aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), turpmāk – GDPR.
11.2. Personas datu apstrādes pamatojums – Iepirkuma organizēšana un Iepirkuma līguma noslēgšana un izpilde, GDPR 6. panta pirmās daļas b) un c) apakšpunkts. Iepirkumā iesniegtajos dokumentos norādīto fizisko personu datus apstrādās, lai nodrošinātu Iepirkuma norisi, Pretendentu un to piedāvājumu izvērtēšanu, Iepirkuma līguma noslēgšanu un izpildi atbilstoši publisko iepirkumu jomu reglamentējošajiem un citiem normatīvajiem aktiem.
11.3. Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Iepirkumā, gan Iepirkuma līguma izpildē, ja ar Pretendentu noslēgs Iepirkuma līgumu, ir nodrošināts personas datu apstrādes tiesiskais pamats normatīvajos aktos noteiktajā kārtībā.
11.4. Pretendents nodrošina visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Iepirkumā, gan Iepirkuma līguma izpildē, ja ar Pretendentu noslēgs Iepirkuma līgumu, informēšanu par paredzēto personu datu apstrādi.
11.5. Papildu informācija par personas datu apstrādi norādīta LVM Privātuma politikā, kas pieejama LVM tīmekļvietnē (https://www.lvm.lv/privatuma-politika).
11.6. Personas datu apstrādes pārzinis: akciju sabiedrība “Latvijas valsts meži”, kontaktinformācija: Vaiņodes iela 1, Rīga, LV-1004, elektroniskā pasta adrese: lvm@lvm.lv, tālrunis 67610015.

12. PASŪTĪTĀJA IEPIRKUMU ĒTIKAS PRINCIPI
12.1. Pasūtītājs tā iepirkumu politiku īsteno un iepirkumus organizē, ievērojot normatīvajos aktos noteiktos publisko iepirkumu organizēšanas noteikumus, kā arī visaugstākos godīguma un ētikas standartus.
12.2. Pasūtītājs tā iepirkumus organizē nodrošinot publisko iepirkumu norises atklātumu, piegādātāju brīvu un vienlīdzīgu konkurenci un LVM finanšu līdzekļu efektīvu izmantošanu.
12.3. Pasūtītājs noliedz un par neatļautām uzskata jebkuras darbības, kas tieši vai netieši var tikt uzskatītas ar koruptīvām vai krāpnieciskām darbībām. Vienīgie potenciālās sadarbības noteikumi un kārtība Iepirkumā starp Pasūtītāju un piegādātājiem, kā arī kārtībā kādā risināmi jautājumi par piegādātāja dalību iepirkumā ir noteikti attiecīgā Iepirkuma dokumentācijā un publisko iepirkumus reglamentējošajos normatīvajos aktos. 
12.4. Pasūtītājs nekavējoties informē tiesībaizsardzības iestādes par jebkuru tiešu vai netiešu aicinājumu iesaistīties prettiesiskās un neatļautās darbībās gan Iepirkuma norises laikā, gan Iepirkuma līguma izpildes laikā. Piedaloties Iepirkumā, Pretendents apzinās, ka jebkura tā rīcība, tajā skaitā, saziņa ar LVM darbiniekiem var tik pakļauta tās tiesiskuma novērtējumam.
12.5. Pasūtītājs sagaida, ka Pretendenti (sadarbības partneri) apzinās un respektē Pasūtītāja amatpersonām/ Komisijas locekļiem noteiktos interešu konflikta situāciju un dāvanu saņemšanas ierobežojumus. 

13. PIELIKUMI
[bookmark: _Hlk155693594]1. pielikums – Pieteikuma veidne;
2. pielikuma – Tehniskā specifikācija /Tehniskais piedāvājums (veidne);
3. pielikums – Finanšu piedāvājuma veidne;
4. pielikums – Iepirkuma līguma projekts;
5. pielikums – Apakšuzņēmēja apliecinājuma veidne.

